stanford-oval/wikipedia huggingface dataset:
צ'ארלס רוזן (צייר)
הערות שוליים

1 2  MYD, James A. Michener Art Museum – Art and Education in Doylestown, PA, James A. Michener Art Museum (באנגלית אמריקאית)
↑  Carol Lowrey, National Arts Club (New York N.Y.), A Legacy of Art: Paintings and Sculptures by Artist Life Members of the National Arts Club, Hudson Hills, 2007, ISBN 978-0-615-15499-2. (באנגלית)
↑  William H. Gerdts, Sylvia Yount, Erika Jaeger Smith, Pennsylvania Impressionism, University of Pennsylvania Press, 2002-10-25, ISBN 978-0-8122-3700-9. (באנגלית)
↑  David Bernard Dearinger, National Academy of Design (U.S.), Paintings and Sculpture in the Collection of the National Academy of Design: 1826-1925, Hudson Hills, 2004, ISBN 978-1-55595-029-3. (באנגלית)
↑  From Impressionist to Modernist: The Paintings of Woodstock Artist Charles Rosen". Samuel Dorsky Museum of Art
| --- | --- |
בקרת זהויות :  GND: 132496011  ISNI: 0000 0000 6686 4590  LCCN: nr99002663  RKD: 96973  SUDOC: 116476761  ULAN: 500013751  VIAF: 25765393   WorldCat (עם VIAF): 25765393
צינור הנפט דרוז'בה

| --- | --- |

 סוג:  צינור נפט 
 מדינות:  בלארוס, רוסיה 
 מוצא:  רוסיה
 עובר דרך:  אוקראינה, בלארוס, פולין, הונגריה, סלובקיה, צ'כיה, גרמניה
 מפעיל:  טרנסנפט 
 אורך:  4,000 ק"מ 
 קוטר:  נע בין 420 מ"מ בקטע הצר ביותר ל-1,020 מ"מ בקטע הרחב ביותר
 קיבולת מקסימלית:  1.2-1.4 מיליון חביות ביום
 תחנות שאיבה:  20
 כיוון זרימה:  ממזרח למערב
 תאריך הפעלה:  אוקטובר 1964
 
צינור דרוז'בה עובר דרך אוקראינה ובלארוס.
מקטע מעל פני הקרקע של צינור הנפט (באזור לבוב)
צינור הנפט דרוז'בה (ברוסית: нефтепровод; מכונה גם צינור הידידות וצינור הנפט קומקון) הוא צינור הנפט הארוך בעולם ומרשתות צינורות הנפט הגדולות בעולם. הוא מעביר נפט במרחק של כ-4,000 קילומטרים (כ-5,500 קילומטרים על שלוחותיו) מרוסיה לנקודות באוקראינה, בלארוס, פולין, הונגריה, סלובקיה, צ'כיה וגרמניה.
פירוש השם "דרוז'בה" הוא "ידידות", רמז לעובדה שהצינור סיפק נפט לאזורים המערביים של ברית המועצות שנזקקו לאנרגיה בגוש הסובייטי לשעבר, ולמערב אירופה. כיום, זהו העורק הראשי הגדול ביותר להובלת נפט רוסי (וקזחי) ברחבי אירופה.
היסטוריה

ב-18 בדצמבר 1958, התקיימה בפראג הישיבה העשירית של המועצה לסיוע כלכלי הדדי (קומקון), בה התקבלה ההחלטה ונחתם הסכם על בניית צינור נפט גולמי מברית המועצות לפולין, צ'כוסלובקיה, גרמניה המזרחית והונגריה. בניית הצינור הארוך החלה בשנת 1960. כל מדינה סיפקה את חומרי הבנייה, המכונות והציוד הדרושים. צ'כוסלובקיה קיבלה נפט ראשון ב-1962, הונגריה בספטמבר 1963, פולין בנובמבר 1963 וגרמניה המזרחית בדצמבר 1963. הצינור הופעל בשלמותו באוקטובר 1964. הנפט הראשון שנשאב דרך צינור דרוז'בה מקורו בשדות הנפט במחוז טטרסטן וסמרה (קויבישב). בשנות ה-70 הוגדלה עוד יותר מערכת הצינורות של דרוז'בה עם בניית קווים מקבילים גאוגרפית.
נתונים טכניים אודות הבנייה

הצינורות יוצרו בברית המועצות ופולין, שסתומים בצ'כוסלובקיה, משאבות בגרמניה המזרחית והונגריה סיפקה מערכות תקשורת ואוטומציה. עלויות הבנייה היו כ-400 מיליון רובל. הצינור חוצה 45 נהרות מרכזיים בדרך למרכז אירופה.
מפעילים

החלק הרוסי של הצינור מופעל על ידי חברת הנפט טרנסנפט באמצעות חברת הבת שלה OAO MN Druzhba. המפעיל בבלארוס הוא Gomeltransneft Druzhba, באוקראינה UkrTransNafta, בפולין PERN Przyjazn SA, בסלובקיה Transpetrol AS, בצ'כיה Mero, ובהונגריה MOL.
הערות שוליים

1 2 3 4  Simopt, s r o www.simopt.cz, Druzhba Pipeline, www.iaot.eu
↑  
"The List: The Five Top Global Choke Points". Foreign Policy. במאי 2006. אורכב מ-המקור ב-2006-12-07. נבדק ב-2007-01-10. {{cite web}}:  (עזרה)
↑  
"The Comecon Pipeline. Background Research". RFE/RL. 1960-09-06. אורכב מ-המקור ב-2009-05-30. נבדק ב-2008-01-02.
| --- | --- |
בקרת זהויות :  NKC: ge1123029
פוטבול מנג'ר

| --- | --- |

 כללי
 תאריך הוצאה:  כל שנה מאז 1993 בשם Championship Manager ומ-2005 בשם Football Manager
 סוגה:  משחקי ספורט
 פיתוח:  Sports Interactive
 הוצאה לאור:  סגה 
 ארץ מקור:  הממלכה המאוחדת 
 הפצה:  Sega
 דרישות תוכנה
 מצבי משחק:  שחקן יחיד, משחק רשת
 דירוג:  לכל הגילאים
 פלטפורמות:  מחשב אישי (ווינדוס), Xbox 360, PSP
 www.footballmanager.com
 
תצוגת המשחק של Football Manager 2012
מסך הטקטיקה של Football Manager 2012
מסך החדשות של Football Manager 2011 (הגרסה העברית)
משא ומתן מתוך Football Manager 2011 (הגרסה העברית)
התצוגה התלת־ממדית של Football Manager 2011
משא ומתן מתוך Football Manager 2011
פוטבול מנג'ר היא סדרת משחקי מחשב במסגרתה נדרש השחקן לתפקד כמנג'ר של קבוצת כדורגל, האחראי הן על הפן הספורטיבי והן על הפן הכלכלי והניהולי. המשחק, פרי יצירתם של שני אחים צעירים מאנגליה, יצא לראשונה בסוף שנת 1992 בשם "צ'מפיונשיפ מנג'ר" (Championship Manager) ובהוצאת החברה Domark (לימים אידוס).
המשחק מפותח על ידי החברה האנגלית Sports Interactive (ספורטס אינטראקטיב) ומופץ על ידי חברת הענק היפנית SEGA.
Football Manager מופץ בכל שנה בגרסאות למחשב האישי, למקינטוש ולקונסולת ה-PlayStation Portable וגם לאנדרואיד ולאפל. הכותר פופולרי במיוחד ברחבי בריטניה, שם הוא מדורג באופן קבוע בצמרת מצעדי מכירות משחקי המחשב.
פיתוח והפצת המשחק

בעקבות הצלחת המשחק הקימו האחים יוצרי המשחק, פול ואוליבר קולייר, את חברת Sports Interactive (ספורטס אינטראקטיב) המפתחת עד היום את המשחק. עקב פיצול ועימות משפטי עם מפיצת המשחק - אידוס (Eidos) בשנת 2003, החליטו החברות להיפרד.
Sports Interactive נשארה עם קוד המשחק ומאגר הנתונים העצום שלו והמשיכה לפתחו תחת הכותר "פוטבול מנג'ר" אותו רכשה בשנת 2004, בעוד אידוס (Eidos) שמרה לעצמה את המותג "צ'מפיונשיפ מנג'ר" ואת הזכויות על עיצובו ומראהו.
את "פוטבול מנג'ר" מפיצה חברת הענק היפנית סגה (SEGA). עד לשנת 2009 נמכר הכותר בארצות הברית ובקנדה בשם Worldwide Soccer Manager או WSM, ובדרום אמריקה תחת השם Futbol Manager.
סדרת פוטבול מנג'ר נחשבת לאחד הכותרים הפופולריים והנמכרים בבריטניה, עם הצלחה מסחרית וביקורתית כאחד, וזכתה בעבר לכינויים "תופעה ממכרת", "סם להמונים" ו-"דרך חיים". לשבחים שקוצרת הסדרה תרמו גם החשיפות של המפורסמים שסיפרו על התמכרותם אליה, כמו הזמר רובי ויליאמס שסיפר בראיון על אהבתו למשחק, מאמן נבחרת צ'כיה בעבר שחשף כי נעזר במאגר הנתונים של המשחק לצורך עבודתו ושחקני כדורגל נוספים.
את הגבול בין עולם הכדורגל האמיתי לבין זה של המשחק הצליח לטשטש ג'ון בוליו, בחור אנגלי ושחקן ותיק במשחקי "פוטבול מנג'ר", כששלח במאי 2006 למועדון הכדורגל האנגלי מידלסברו קורות חיים הכוללים אזכורים להישגיו במשחק המחשב בתקווה לקבל את תפקיד המנג'ר במועדון וזכה לתגובה מפתיעה מצד המועדון ולפרסום נרחב באינטרנט.
Football Manager 2006 נכנס, שבוע בלבד לאחר יציאתו, למקום ה-2 בדירוג משחקי המחשב שנמכרו הכי מהר בבריטניה בכל הזמנים. מקדים אותו רק Championship Manager 4, משחק נוסף בסדרה תחת שמה הקודם לפני הפיצול.
גם Football Manager 2007 תרם לשליטתה המוחלטת של הסדרה באותו דירוג כאשר נכנס מיידית למקום ה-3.
מאידך, מתקשים המבקרים להבין את ההצלחה לה זוכה הסדרה, בשל העיצוב ה"יבש", הגרפיקה המינימלית ומאות המספרים והסטטיסטיקות המורכבות שמהוות את הבסיס למשחק אשר גורמות לו להיראות, לטענתם, יותר כמסמך נתונים מסורבל מאשר משחק מחשב מהנה.
במאי 2020 תבע מנצ'סטר יונייטד את מפיצי המשחק על שימוש בשמה, אולם אלה טענו כי מדובר בשימוש הוגן וכי לא הוגשו תביעות או תלונות על כך מעולם.
Football Manager 2007

Football Manager 2007 יצא לשוק באוקטובר 2006 וכלל מעל 50 מדינות ו-100 מאפיינים חדשים לסדרה, ביניהם "קבוצות בת", מערכת סקאוטים חדשה ואפשרות לקיים שיחות אישיות עם שחקנים.
ביוני 2007 הוציא האתר הרשמי של המשחק בארץ, בשיתוף עם צוות החקירה של הליגה הישראלית, FMisrael, טלאי המתרגם את המשחק Football Manager 2007 לשפה העברית. הייתה זו הפעם הראשונה בה הופיעה גרסה עברית למשחק וצעד גדול לקראת הכנסת השפה למשחק באופן רשמי.
Football Manager 2008

Football Manager 2008 יצא לחנויות ברחבי אירופה ב-18 באוקטובר 2007. המשחק כולל עיצוב חדש לגמרי, מאגר נתונים מעודכן לעונת הכדורגל 2007/2008, אפשרויות חדשות באימון נבחרת לאומית, מנוע משחק משופר ועוד כ-100 חידושים.
גם Football Manager 2008 לא אכזב מבחינת המכירות ומכר בשבוע הראשון שלו בחנויות בריטניה מספר עותקים דומה לזה של קודמו בסדרה.
גם בגרסה זו לא קופחו המעריצים הישראלים של הסדרה כאשר במהלך נובמבר 2007, כחודש לאחר יציאת המשחק בישראל, הוציא האתר הרשמי של המשחק בארץ, FMisrael, טלאי המתרגם את המשחק במלואו לעברית.
לשמחתם של השחקנים הישראלים, התרגום העברי עתיד להיכנס למשחק באופן רשמי באחת הגרסאות הבאות.
Football Manager 2009

ב-3/9/2008 פורסמו פרטים ראשונים על המשחק Football Manager 2009, שיצא לחנויות ב-14 בנובמבר 2008 בגרסת מחשב, מקינטוש וכן גרסת PSP מיוחדת שנקראת Football Manager Handheld 2009.
גרסת 2009 כוללת, לראשונה בתולדות הסדרה, תצוגת משחק תלת־ממדית שכבר הספיקה להפתיע את מעריציה הוותיקים של הסדרה ונחשבת למהפכה גדולה עבורם.
חידושים נוספים הם מסיבות עיתונאים, משוב מעוזר המנג'ר במהלך משחקים, מערכת העברות חדשה, אפשרות לשחק כמנג'רית ועוד.

בניגוד לשנים האחרונות, המשחק הזה לא יצא בגרסת Xbox 360.
Football Manager 2010

את המשחק Football Manager 2010 חשפה חברת SEGA ב-12 באוגוסט 2009.

Football Manager 2010 יצא לחנויות ב-30 באוקטובר 2009 בגרסת מחשב, מקינטוש וכן גרסת PSP מוקטנת הנקראת Football Manager Handheld 2010.
המשחק הופץ בכל העולם לראשונה תחת אותו מותג, כאשר גם בארצות הברית לא נעשה עוד שימוש בשם האמריקאי של הסדרה, Worldwide Soccer Manager.
בניגוד למשחקים הקודמים בסדרה, הדגש במשחק החדש היה על ליטוש ושיפור המאפיינים הקיימים בו, ופחות על חידושים גדולים.
Football Manager 2010 מציג מערכת טקטית חדשה ואינטואיבית הכוללת הוראות שניתן "לצעוק" מהקווים, עיצוב חדש לגמרי, טיפים מהצוות המקצועי של הקבוצה, עורך חדש המאפשר למשתמש ליצור ליגות חדשות (לראשונה בתולדות הסדרה) וכן שיפורים בתצוגת התלת מימד - קהל, אצטדיונים וכו'.
Football Manager 2011

Football Manager 2011, המשחק בסדרה לעונת 2010/11, יצא לחנויות ב-5 בנובמבר 2010 בגרסת מחשב, מקינטוש ו-PSP. גרסת הדמו החינמית יצאה שבועיים לפני כן, ב-21 באוקטובר 2010

המשחק הוצג לראשונה במסיבת עיתונאים של חברת SEGA ב-11 באוגוסט 2010.

החידוש המרכזי ב-Football Manager 2011 הוא האפשרות לנהל משא ומתן חי עם סוכני שחקנים, אפשרות המהווה קפיצת מדרגה בהשוואה למשחקים הקודמים.
בין החידושים הנוספים: מערכת אימונים חדשה, תצוגת תלת מימד משודרגת עם מעל 100 אנימציות חדשות, מנגנון שיחה אישית עם שחקנים ויוצר מצבים נייחים.
Football Manager 2011 הוא המשחק הראשון בסדרה שמשלב בתוכו יכולת התחברות לרשתות החברתיות באינטרנט.
על ידי חיבור לאתר הסרטונים YouTube, ניתן להעלות סרטונים ישירות מתוך המשחק וע"י חיבור ל-Twitter ניתן לשלוח עדכונים אוטומטיים.
בתחילת דצמבר 2010, חודש לאחר יציאתו של המשחק לחנויות, יצא "טלאי העברית 2011", טלאי לא רשמי המתרגם את גרסת 2011 לשפה העברית.
Football Manager 2012

Football Manager 2012 יצא לחנויות באירופה ובישראל במקביל ב-21/10/2011.
המשחק הוצג לראשונה ב-15 באוגוסט 2011, כאשר חברת SEGA הודיעה כי יכלול מעל 800 חידושים ושיפורים. בין החידושים הבולטים האפשרות להוסיף ליגות בזמן משחק, טון דיבור בשיחות עם שחקנים ומנג'רים ושינויים מהותיים בדו"חות הסקאוטים.
גרסת 2012 מאפשרת לשחקנים לאמן בכ-50 ליגות ברחבי העולם.
בתחילת אוקטובר 2011 יצאה גרסת הדגמה של Football Manager 2012, המאפשרת לשחק חצי עונה במשחק.
Football Manager 2012 הוא המשחק הראשון בסדרה שניתן להפעלה באופן בלעדי באמצעות שירות המשחקים Steam. המשמעות היא שללא חיבור לאינטרנט וחשבון בשירות Steam, לא ניתן להפעילו, אם כי לאחר ההפעלה הראשונית, ניתן לשחק בו, גם בלא חיבור לאינטרנט.
Football Manager 2013

Football Manager 2013, המשחק החדש בסדרה, שמציין 20 שנים של פיתוח משחקי ניהול כדורגל של חברת Sports Interactive, יצא לחנויות ב-2 בנובמבר 2012.
המשחק הוצג ב-6 בספטמבר 2012 עם מספר חידושים משמעותיים, ובראשם מצבי המשחק החדשים: מצב משחק שנקרא Football Manager Classic המאפשר חוויית משחק מהירה ופשוטה יותר מהמשחק הרגיל, מצב Challenge Mode המאפשר לשחק חצי עונה ולנסות לעמוד באתגרים שונים, ומצב משחקי רשת משודרג שפועל על רשת Steam ומאפשר לנהל משחקי רשת מרובי משתתפים על שרתים ייעודיים.
המשחק החדש כולל לראשונה גם טבלת דירוג עולמי, שתציג את הדירוג של כל שחקני Football Manager בעולם, על פי הישגיהם במשחק ובאתגרים השונים שבו.
כמו קודמו בסדרה, Football Manager 2013 ניתן להפעלה רק באמצעות שירות המשחקים Steam, עם חיבור לאינטרנט.
Football Manager 2014

Football Manager 2014 שוחרר לחנויות ב-31 באוקטובר 2013 בישראל ובאירופה.
לראשונה,המשחק היה זמין ב-Linux,וממשחק זה היה ניתן לשמור את קובצי השמירות בענן.
בין השיפורים במשחק החדש,היו שיפורים במנוע המשחק,שיפור מסך החדשות,תקשורת יותר טובה עם הנהלת הקבוצה שהשחקן מנהל ותקשורת יותר טובה עם שחקני הקבוצה.
Football Manager Live

Football Manager Live הושק בחנויות בריטניה ב-23 בינואר 2009 ועוד קודם לכן, הופץ באופן דיגיטלי.
Football Manager Live, בניגוד לשאר משחקי הסדרה, הוא קונספט חדש, משחק רשת המוני המבוסס על משחקי Football Manager ומאפשר לשחקנים ליצור מועדון כדורגל, לנהל אותו ולהתחרות נגד אלפי מנג'רים אנושיים אחרים.
ההרשמה למשחק מבוססת על מנוי חודשי אותו ניתן לרכוש באתר הרשמי. בניגוד למשחקים דומים בז'אנר (האטריק), Football Manager Live לא משוחק באמצעות דפדפן האינטרנט אלא באמצעות תוכנה.
מבחינת מנוע המשחק והטקטיקות, מדובר בכותר הדומה מאוד לשאר משחקי הסדרה, אך המשחקיות שלו שונה משמעותית והקונספט מתמקד בפן הקהילתי.
העברות השחקנים נעשות באמצעות מכרזים המוניים, ניתן לתקשר עם מנג'רים אחרים באמצעות צ'אטים, סקרים והודעות פרטיות, ולשחק נגדם משחקי ידידות.
Football Manager Live מחולק ל"עולמות משחק" (שרתים) כאשר בכל "עולם משחק" משתתפים כ-1000 מנג'רים אנושיים וכל "עולם" כולל מפעלים, התאחדויות, פרסים והתרחשויות שונות.
בחודש אפריל 2011 הודיעה חברת הפיתוח Sports Interactive כי בשל מספר המנויים הנמוך שנרשמו למשחק, הוא יירד מהאוויר. ההרשמה למשחק נסגרה ושרתי המשחק הורדו מהאוויר בסוף מאי 2011.
הערות שוליים

↑  מנצ'סטר יונייטד תובעת את פוטבול מנג'ר על השימוש בשמה, באתר ynet, 22 במאי 2020
פרמילאב

לוגו פרמילאב
פרמילאב בתצלום לוויין, העיגול הקטן הוא מאיץ החלקיקים "Injector Ring" והגדול טבטרון
מעבדת המאיץ הלאומית על שם פרמי (בקיצור: פרמילאב, באנגלית: Fermilab) היא מרכז מחקר פדרלי במחלקת האנרגיה של ארצות הברית המתמחה בפיזיקת חלקיקים. המרכז שוכן בפאתי באטוויה, אילינוי, בסמוך לשיקגו. החל משנת 2007 פרמילאב מופעל על ידי "איגוד המחקר פרמי", יוזמה שיתופית של אוניברסיטת שיקגו ואיגוד אוניברסיטאות המחקר. פרמילאב שוכן באזור המכונה "מסדרון המחקר והפיתוח של אילינוי", ומהווה חלק מרצף של מוסדות מחקר, טכנולוגיה ותעשייה במדינה.
במרוצת השנים פעלו במרכז המחקר מספר מאיצי חלקיקים פורצי דרך. האחרון שבהם, הטבטרון (Tevatron), היה בין המאיצים הגדולים בעולם, ואחראי בין היתר לצפייה הניסויית הראשונה של קווארק עליון ב-1995. המאיץ הפסיק לפעול ב-2011.
בנוסף למאיצי ההתנגשויות באנרגיות גבוהות, בפרמילאב מאיצים לניסויי האצת חלקיקים ל"מטרה נייחת", ואיתור חלקיקי ניטרינו כגון ניסוי MicroBooNE(Micro Booster Neutrino Experiment), NOvA (Neutrinos at the Main Injector Off-Axis νe Appearance) ו-SeaQuest (בפיזור הדרון-הדרון באנרגיות גבוהות ראו איון (פיזיקה)).
צרשיח

| צרשיח |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: חגבאים
תת־סדרה:: Ensifera
משפחה:: צרצריים
סוג:: Oecanthus
מין:: צרשיח
שם מדעי
 Oecanthus pellucens ‏סקופולי, 1763

צרשיח (שם מדעי: Oecanthus pellucens) הוא מין במשפחת הצרצריים, בתת-משפחת צרצרי העצים, במחלקת החרקים. שניים מתת-המינים במין זה הם Oecanthus pellucens calinensis ו-Oecanthus pellucens pellucens.
מאפיינים

המין נפוץ בעיקר באגן הים התיכון ודרום-מרכז אירופה. הסביבה הנוחה לו היא אחו שמשי, כרי דשא ולפעמים מקומות מעט צחיחים יותר.
זכר בוגר מגיע לאורך של 10–13 מילימטרים, ואילו הנקבות ארוכות מהזכרים במילימטר בממוצע. צבע הפרטים הוא צהוב-חום, בדומה לקש. גופם מאורך. כנפיהם ארוכות לרוב מקצה בטנם. כנפי הזכר ארוכות מאלו של הנקבה. המחושים ארוכים משאר הגוף.
הבוגרים חיים בדרך כלל בין החודשים יולי לאוקטובר, והם פעילי לילה. הזכרים משפשפים את כנפיהם זו בזו, תכופות, וכך מייצרים צליל חיזור רם.
אחרי הזיווג, הנקבה מטילה ביצים על צמחים, במיוחד על גפנים. בחודש יולי, הזחלים חיים ברקמות העלים של הצמחים.
קבוצת-על (ביולוגיה)

קבוצת-על (באנגלית: supergroup), בביולוגיה אבולוציונית, היא קבוצה גדולה של אורגניזמים החולקים אב קדמון אחד ובעלי מאפיינים מגדירים חשובים. זוהי קבוצה לא רשמית, שרירותית ברובה בטקסונומיה ביולוגית, שלעיתים קרובות גדולה יותר ממערכה או ממלכה, אם כי ההתייחסות בביולוגיה אל חלק מקבוצות העל היא לעיתים גם כמערכות.
קבוצות-על אאוקריוטיות

מאז תחילת שנות ה-2000, עץ החיים האאוקריוטי (בקיצור eToL) חולק ל-5–8 קבוצות עיקריות הנקראות "קבוצות-על". קבוצות אלו הוקמו לאור הרעיון שרק קבוצות מונופילטיות צריכות להתקבל כדרגות, כחלופה לשימוש בממלכה הפרפילטית פרוטיסטה. בימים הראשונים של ה-eToL הוגדרו שש קבוצות-על מסורתיות: אמבוזואה (Amoebozoa), אופיסתוקונטה (Opisthokonta), אקסקבטה (Excavata), ארכאפלסטידה, כרומלבאולטה (Chromalveolata) וריזאריה (Rhizaria). מאז אורגן ה-eToL מחדש ורוב הקבוצות הללו נמצאו כפרפילטיות או חסרות מאפיינים מורפולוגיים מגדירים המאחדים את חבריהן, מה שהופך את התווית "קבוצת-על" לשרירותית יותר.
הוספה של שושלות רבות של פרוטיסטים שהתגלו לאחרונה, כגון טלונמיה (Telonemia), פיקוזואה (Picozoa), המימסטיגופורה (Hemimastigophora), ריגיפילידה (Rigifilida) ועוד. ניתוחים פילוגנומיים הביאו לידי מודל חדש ומדויק יותר של קבוצת-על. אלו הן קבוצות העל הנוכחיות של אאוקריוטים:
SAR, ובה טלונמיה (Telonemia) ועל-קבוצת SAR (באנגלית: SAR clade) סטרמנופילס (Stramenopiles), אלבאולטה (Alveolata) וריזריה (Rhizaria). לפי ההערכות קבוצת-על זו תופסת עד מחצית מכל המגוון האאוקריוטי, מכיוון שהיא כוללת קבוצות עיקריות מרובות כגון דיאטומים, דינופלגלטים, אצות ים, ריסניות, פורמיניפרנים, רדיולרינים וטפילי אפיקומפלקסן ואומיציטים (oomycete). בקבוצה זו גם רוב בני קבוצת העל הכרומלבאולטה (Chromalveolata).
הפטיסטה (Haptista, שבעבר הוגדר גם כמערכה), בעבר בקבוצת-העל כרומלבאולטה (Chromalveolata), הכוללת את אצות ההפטופיטים והצנטרוהלידים.
קריפטיסטה (בעבר מערכה), בעבר בקבוצת-העל כרומלבאולטה, הכוללת את הקריפטומונאדים, הקאטבלפארידים (katablepharids) והפלפיטומונות החידתיים.
ארכאפלסטידה (הנחשבת גם ממלכה) מורכבת מהשושלות שרכשו כלורופלסטים באמצעות אנדוזימביוזה ראשונית: כלורופלסטידה (Chloroplastida, אצות ירוקות וצמחי עובר, אדומיות, גלאוקופיטים ורודלפיס (Rhodelphis).
אמורפאה, ובה אמבוזואה ואופיסטוקונטה (בעלי חיים, פטריות ופרוטיסטים קשורים). הם קשורים לבוריאטים ולאפוסומונאדים, ויחד יוצרים את הענף אובזואה.
CRuMs, ובו קבוצות הפרוטוזואות הבלתי קשורות לאורגניזמים אחרים Collodictyonidae, Rigifilida ו-Mantamonas.
Discoba, ובה Discicristata (Euglenozoa ו-Heterolobosea), Jakobida ו-Tsukubamonas. זה הענף הגדול ביותר שנותר מהקבוצה הפרפילטית Excavata.
Metamonada, בעבר חלק מ-Excavata, מכיל פרוטיסטים אנאירוביים.
Hemimastigophora, בעבר ענף יתום אבל לאחרונה הוכנס לתוך דיאפורטיקס.
Provora, קבוצת העל האחרונה, ובה Ancoracysta שהייתה יתומה בעבר.
קבוצות יתומות רבות של פרוטוזואים חיים חופשיים נותרו ללא שיוך, ללא אפשרות להוסיפן לקבוצת-על, כגון פיקוזואה (שייכת אולי לארכאפלסטידה), Malawimonadida (אולי קשורה ל-Metamonada), Ancyromonadida, Breviatea, Apusomonadida ועוד.
קבוצות-על פרוקריוטיות

המונח "קבוצת-על" משמש במחקרים פילוגנטיים של חיידקים, במובן קטן יותר מאשר בחקר אאוקריוטים. נכון לשנת 2021, הוא נמצא בשימוש נפוץ למתן שמות של קלאדים בתוך הסוג Wolbachia.
הערות שוליים

↑  Burki F, Roger AJ, Brown MW, Simpson AGB (בינואר 2020). "The New Tree of Eukaryotes". Trends Ecol Evol. 35 (1): 43–55. doi:10.1016/j.tree.2019.08.008. PMID 31606140. {{cite journal}}:  (עזרה)
↑  Simpson, Alastair G.B.; Roger, Andrew J. (2004). "The real 'kingdoms' of eukaryotes". Current Biology. 14 (17): R693–R696. doi:10.1016/j.cub.2004.08.038. PMID 15341755. S2CID 207051421.
↑  Brown MW,  et al. (2018), "Phylogenomics Places Orphan Protistan Lineages in a Novel Eukaryotic Super-Group", Genome Biology and Evolution, 10 (2): 427–433, doi:10.1093/gbe/evy014, PMC 5793813
↑  Strassert JFH, Jamy M, Mylnikov AP, Tikhonenkov DV, Burki F (באפריל 2019). "New Phylogenomic Analysis of the Enigmatic Phylum Telonemia Further Resolves the Eukaryote Tree of Life". Molecular Biology and Evolution. 36 (4): 757–765. doi:10.1093/molbev/msz012. PMC 6844682. {{cite journal}}:  (עזרה)
↑  Tikhonenkov, Denis V.; Mikhailov, Kirill V.; Gawryluk, Ryan M. R.; Belyaev, Artem O.; Mathur, Varsha; Karpov, Sergey A.; Zagumyonnyi, Dmitry G.; Borodina, Anastasia S.; Prokina, Kristina I.; Mylnikov, Alexander P.; Aleoshin, Vladimir V.; Keeling, Patrick J. (2022). "Microbial predators form a new supergroup of eukaryotes". Nature. doi:10.1038/s41586-022-05511-5. PMID 36477531.
↑  Konecka, Edyta; Olszanowski, Ziemowit (2021). "Wolbachia supergroup E found in Hypochthonius rufulus (Acari: Oribatida) in Poland". Infection, Genetics and Evolution. 91 (104829). doi:10.1016/j.meegid.2021.104829. ISSN 1567-1348.
עץ פילוגנומי של אאוקריוטים, כפי שנחשב בשנת 2020. קבוצות העל הן בצבע.
צרקנו

| --- | --- |

 מדינה:  סלובניה סלובניה
 שטח:  7.5 קמ"ר
 גובה:  332 מטרים
 אוכלוסייה:  ‏
  ‑ בעיר:  1,425 (1 בינואר 2020)
  ‑ צפיפות:  190 נפש לקמ"ר (2020)
 קואורדינטות:  46°07′40″N 13°59′15″E﻿ / ﻿46.127777777778°N 13.9875°E﻿ / 46.127777777778; 13.9875 
 אזור זמן:  UTC +1
 http://www.cerkno.si/
  מפת מיקום  מפה מפורטת   (למפת סלובניה מוגדלת) ליובליאנה מריבור צליה קרשקו נובו מסטו  פוסטוינה קראן נובה גוריצה  קופר א י ט ל י ה  אוסטריה הונ. קרואטיה הים האד. צרקנו(למפת סלובניה רגילה) ליובליאנה מריבור צליה קרשקו נובו מסטו  פוסטוינה קראן נובה גוריצה  קופר א י ט ל י ה  אוסטריה הונ. קרואטיה הים האד. צרקנו  he tabBackground:;tabBorder:#aaa;defaultTab:0;
צרקנו (בסלובנית: Cerkno) היא עיירה בסלובניה כ-50 ק"מ מליובליאנה. אוכלוסייתה מונה כ-1,425 תושבים. העיירה מהווה מרכז מנהלי של אזור "גבעות צרקנו". המועצה המקומית שמרכזה בצרקנו כוללת כ-30 יישובים בסביבה ומתגוררים בה כ-5 אלף תושבים.
היסטוריה

האזור היה מאוכלס עוד בתקופת רומא העתיקה ועל כך מעידים שרידים של מבצר רומי.
היישוב הוזכר לראשונה בשנת 1257. במהלך המאה ה-16 האזור עבר לשליטת הבסבורג ונכלל ב-Gefürstete Grafschaft Görz und Gradisca. בשלבים האחרונים של מלחמת העולם הראשונה השטח נכבש על ידי איטליה והוא סופח על ידה. הוא היה חלק של איטליה עד לשנת 1943. האזור היה בין המרכזים החשובים של פעילות פרטיזנים בסלובניה. בעיירה הוקם בית החולים הפרטיזני פרנייה. בספטמבר 1943 העיירה שוחררה על ידי לוחמים יוגוסלבים.
בקרבת העיירה נמצא קבר אחים של מתנגדי הקומוניסטים שנרחצו בפברואר 1944 כנקמה על מתקפה בה נהרגו פעילים קומוניסטים.
בין הבניינים הבולטים בעיירה כנסייה שנבנתה בשנת 1714.
בשנת 1984 כ-10 ק"מ מהעיר נפתח אתר סקי. הוא כולל 8 רכבלים באורך 300–1900 מ' שמעלים את הנוסעים עד לגובה של כ-1300 מ' ו-18 ק"מ מסלולי ירידה מההר.
באביב נערך בעיר פסטיבל מסכות פופולרי. כמו כן בכל קיץ נערכת תחרות אופני הרים.
דרך האזור עובר כביש מהיר A1 שמתחיל בגבול עם אוסטריה, עובר דרך ליובליאנה ומסתיים בחוף הים בקופר.
פרסים ומועמדויות של דין לואיס

הזמר-יוצר האוסטרלי דין לואיס החל את הקריירה המוזיקלית שלו בשנת 2016 כאשר הוציא את סינגל הבכורה שלו "Waves", אשר קיבל מספר מספר מועמדויות בטקס פרסי המוזיקה של ARIA ובטקס פרסי ה-APRA (אנ'). במהלך הקריירה שלו, זכה לואיס בשלושה פרסי ARIA מתוך 16 מועמדויות, 4 פרסי APRA מתוך 12 מועמדויות, וכן היה מועמד בטקס פרסי המוזיקה של MTV אירופה ובפרסי המוזיקה של National Live (אנ').
פרסים > פרסי המוזיקה של ARIA

טקס פרסי המוזיקה של ARIA הוא טקס פרסים שנתי שבא להכיר במצוינות, חדשנות והישגים בכל סוגות המוזיקה האוסטרלית. לואיס זכה בשלושה פרסים מתוך 16 מועמדויות במסגרת טקס זה.
| שנה | מועמד | פרס | תוצאה | ביבליוגרפיה |
| --- | --- | --- | --- | --- |
| 2017 | "Waves" | שחרור הפופ הטוב ביותר | מועמדות |  |
| 2017 | "Waves" | פריצת הדרך | מועמדות |  |
| 2017 | "Waves" | שיר השנה | מועמדות |  |
| 2017 | מייקל ג'ונס – בימוי הקליפ "Waves" | הקליפ הטוב ביותר | מועמדות |  |
| 2017 | ג'וש קאסל – בימוי הקליפ "Lose My Mind" | הטכנאי המוזיקלי של השנה | מועמדות |  |
| 2018 | "Be Alright" | האמן הטוב ביותר | מועמדות |  |
| 2018 | "Be Alright" | שחרור הפופ הטוב ביותר | מועמדות |  |
| 2018 | "Be Alright" | שיר השנה | מועמדות |  |
| 2018 | ג'סי היל ודין לואיס – "Be Alright" | הקליפ הטוב ביותר | זכייה |  |
| 2018 | דין לואיס – סיבוב ההופעות הלאומי ב-2017 | ההופעה הטובה ביותר | מועמדות |  |
| 2019 | A Place We Knew | אלבום השנה | זכייה |  |
| 2019 | A Place We Knew | האמן הטוב ביותר | זכייה |  |
| 2019 | A Place We Knew | שחרור הפופ הטוב ביותר | מועמדות |  |
| 2019 | "7 Minutes" | שיר השנה | מועמדות |  |
| 2021 | "Falling Up" | שיר השנה | מועמדות |  |
| 2022 | "Hurtless" | שיר השנה | בהמתנה |  |
פרסים > פרסי APRA

טקס פרסי ה-APRA (אנ') נערך באוסטרליה ובניו זילנד מדי שנה על ידי האגודה האוסטרלית APRA AMCOS (אנ'), ובא להכיר בכישורי כתיבה, במכירות ובהשמעות ברדיו. לואיס זכה בארבעה פרסים מתוך 12 מועמדויות במסגרת טקס זה.
| שנה | מועמד | פרס | תוצאה | ביבליוגרפיה |
| --- | --- | --- | --- | --- |
| 2018 | "Waves" | יצירת הפופ של השנה | מועמדות |  |
| 2018 | "Waves" | היצירה האוסטרלית הכי מושמעת | מועמדות |  |
| 2019 | "Be Alright" | יצירת הפופ של השנה | מועמדות |  |
| 2019 | "Be Alright" | שיר השנה | מועמדות |  |
| 2019 | עצמו | פריצת הדרך של השנה בכתיבה | זכייה |  |
| 2019 | עצמו | פרס ההישג הבינלאומי המצטיין | זכייה |  |
| 2020 | "7 Minutes" | היצירה האוסטרלית הכי מושמעת של השנה | מועמדות |  |
| 2020 | "7 Minutes" | יצירת הפופ המבוצעת ביותר של השנה | זכייה |  |
| 2021 | "Used to Love" (עם מרטין גאריקס) | היצירה האוסטרלית המושמעת ביותר של השנה | מועמדות |  |
| 2021 | "Used to Love" (עם מרטין גאריקס) | יצירת הריקוד המבוצעת ביותר של השנה | מועמדות |  |
| 2021 | "Be Alright" | העבודה האוסטרלית המבוצעת ביותר בחו"ל | זכייה |  |
| 2022 | "Falling Up" | ביצועי האלטרנטיבות הרבים ביותר | בהמתנה |  |